 

**R E P U B L I K A H R V A T S K A**

# POŽEŠKO-SLAVONSKA ŽUPANIJA

 Ž U P A N I C A

KLASA: 402-01/24-02/2

URBROJ: 2177-06/1-24-1

Požega, 30. siječnja 2024.

 Na temelju članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 36/09, 125/08, 36/09, 150/11, 144/12, 123/17, 98/19, 144/20), članka 39. Zakona o elektroničkim medijima („Narodne novine“, br. 111/21 i 114/22) i članka 41. Statuta Požeško-slavonske županije („Požeško-slavonski službeni glasnik“, br. 01/13 i 02/18 i 02/21), Županica Požeško-slavonske županije, 31. siječnja 2024. godine, objavljuje

**J A V N I P O Z I V**

**za financiranje programskih sadržaja elektroničkih medija od interesa za Požeško-slavonsku županiju u 2024. godini**

**I. PREDMET I CILJ JAVNOG POZIVA**

 Predmet ovog Javnog poziva je prikupljanje prijava za financiranje programskih sadržaja elektroničkih medija od interesa za Požeško-slavonsku županiju **u 2024. godini.**

Elektronički mediji su definirani Zakonom o elektroničkim medijima („Narodne novine“, br. 111/21 i 114/22) kao audiovizualni programi, radijski programi i elektroničke publikacije.

Pod programskim sadržajima podrazumijevaju se objave od interesa za Požeško-slavonsku županiju koje se odnose na događaje od političkog, gospodarskog i društvenog značaja, a prenose se zasebno kao tematske cjeline ili pojedinačno u svrhu informiranja građana o pitanjima od interesa za javnost. Pod programskim sadržajem ne podrazumijeva se elektronička publikacija (portal) u cijelosti.

Svrha dodjele financijskih potpora je objava kvalitetnih programskih sadržaja od interesa za Požeško-slavonsku županiju.

**II. UVJETI ZA PRIJAVU NA JAVNI POZIV**

 Na Javni poziv mogu se prijaviti nakladnici koji obavljaju djelatnost elektroničkog medija i ispunjavaju sljedeće uvjete:

- imaju sjedište na području Republike Hrvatske

- imaju koncesiju za područje Požeško-slavonske županije i/ili za područje gradova i/ili

općina na području Požeško-slavonske županije

- televizijski nakladnici upisani u Knjigu pružatelja medijskih usluga televizije Agencije

za elektroničke medije (AEM) - područje koncesije digitalna regija D2

- radijski nakladnici upisani u Knjigu pružatelja medijskih usluga radija Agencije za elektroničke medije (AEM) - područje koncesije Požeško – slavonske županije i/ili za područje gradova i/ili općina na području Požeško-slavonske županije

- pružatelji usluga elektroničkih publikacija upisanih u Knjigu pružatelja elektroničkih publikacija Agencije za elektroničke medije (AEM)

- prijavitelj mora biti upisan u odgovarajuću Knjigu pružatelja usluga Agencije za elektroničke medije najkasnije na dan predaje prijave.

 **Pravo na dodjelu financijskih potpora ne mogu ostvariti prijavitelji:**

- čiji se programski sadržaji financiraju iz sredstava Fonda za poticanje i pluralizam elektroničkih medija, proračuna Europske unije i Državnog proračuna i

- koji su u likvidaciji ili stečajnom postupku

- koji imaju nepodmirenih obveza prema Državnom proračunu i Požeško-slavonskoj županiji.

**III. KRITERIJI DODJELE FINANCIJSKIH SREDSTAVA**

Kriteriji za utvrđivanje prednosti za financiranje prijavljenog programskog sadržaja na ovaj Javni poziv su sljedeći:

|  |  |  |
| --- | --- | --- |
| **R.BR**. | **KRITERIJ** | **BROJ BODOVA** |
| 1.  | Kvaliteta, kreativnost, inovativnost, autorski pristup u osmišljavanju programskog sadržaja  | 0 - 10 |
| 2.  | Lokalni karakter programskog sadržaja (praćenje događaja na području Požeško-slavonske županije, usmjerenost na potrebe i interese građana Požeško-slavonske županije i uključenost građana u predložene programske sadržaje  | 0 - 10 |
| 3. | Dinamika objava prijavljenog programskog sadržaja na primarnom mediju te dinamika objava istog ili prilagođenog sadržaja na portalima i društvenim mrežama proizašlih iz primarnih medija prijavitelja | 0 - 10 |
| 4. | Doseg i brzina objava pojedinog medija odnosno izvješće Google analytics (za posljednja tri mjeseca), za elektroničke publikacije, broj pratitelja na društvenim mrežama za sve prijavitelje | 0 - 10 |
| 5.  | U k u p n o | 0 - 40 |

**Dodatno će se vrednovati, s maksimalno 5 (pet) bodova, sadržaji usmjereni na teme:**

* ostvarivanje prava građana na javno informiranje vezano uz teme i događaje s područja Požeško-slavonske županije
* poticanje gospodarskih aktivnosti na području Požeško-slavonske županije
* praćenje demografskih mjera i projekata
* poticanje poljoprivrednog i ruralnog razvoja na području Požeško-slavonske županije
* poticanje turizma, kulturne raznolikosti, umjetnosti i njegovanje baštine Požeško-slavonske županije
* razvoj turizma, umjetnosti i sporta
* razvoj znanosti, odgoja, obrazovanja i sporta
* promicanje ravnopravnosti spolova
* promocije zdravlja i socijalne uključenosti, posebice starijih osoba, hrvatskih branitelja, osoba s invaliditetom i osoba s posebnim potrebama
* promicanje interesa mladih i uključivanje u javni život
* nacionalne manjine na području Požeško-slavonske županije
* poticanje posebnih kulturnih projekata i manifestacija na području Požeško-slavonske županije
* zaštita okoliša i ljudskog zdravlja

Usmjerenost programskog sadržaja na svaku pojedinu od gore izdvojenih tematskih cjelina boduje se s 5 bodova, a ukoliko je sadržaj usmjeren na više njih svaka se tematska cjelina boduje s 5 bodova i bodovi se zbrajaju. Maksimalan broj bodova može biti dvadeset (20).

Sveukupni broj ostvarenih bodova čini zbroj bodova ostvarenih ocjenjivanjem po osnovnim kriterijima i bodova ostvarenih dodatnim vrednovanjem.

**IV. SADRŽAJ PRIJAVE NA JAVNI POZIV**

Prijava na ovaj Javni poziv treba sadržavati sljedeću dokumentaciju:

1. Obrazac prijave podnositelja, obrazac podataka o programskom sadržaju koji se prijavljuje na Javni poziv i Izjava (popunjavaju se kroz Sustav „ePrijave“)
2. Ovjereni izvadak iz Upisnika medijskih usluga koji se vodi pri Vijeću za elektroničke medije i Ugovor o koncesiji (učitati u sustav „ePrijave“)
3. Potvrda nadležne porezne uprave o nepostojanju duga prema Državnom proračunu (učitati u sustav „ePrijave“)
4. Google analytics podaci (samo za elektroničke publikacije) (učitati u sustav „ePrijave“)
5. Broj pratitelja na društvenim mrežama (za sve prijavitelje) (učitati u sustav „ePrijave“)
6. Istraživanje o čitanosti, gledanosti, odnosno slušanosti (učitati u sustav „ePrijave“).

Obrasci se ispunjavaju isključivo pomoću računala.

Prijavitelj može na Javni poziv prijaviti jedan programski sadržaj.

Napomena:

- Nepostojanje duga prema Požeško-slavonskoj županiji bit će provjereno od nadležnih službi Požeško-slavonske županije

**V. NAČIN I ROK ZA PREDAJU PRIJAVA**

 Prijave se zaprimaju od 31. siječnja 2024. godine do 08. veljače 2024. godine u 23.59 sati.

Prijave zaprimljene izvan navedenog roka neće biti razmatrane.

Prijave na Javni poziv dostavljaju se putem sustava za upravljanje natječajima i provedbom projekata „e-Prijave“ (<https://eprijave.pszupanija.hr/login>) na propisanim obrascima i sa svom obveznom dokumentacijom.

Upute za popunjavanje nalaze se na početnoj stranici Sustava „e-Prijave“ te se mogu preuzeti klikom na „Preuzmi korisničke upute“.

Za pristup Sustavu „e-Prijave“ potrebna je registracija fizičke osobe koja unosi podatke.

Nakon registracije, u Sustav „e-Prijave“ se unose podaci o prijavitelju. Nakon što se prijavitelj registrira, dobije se poziv na koji se prijavljuje te se unose potrebni podaci o projektu za koji se traži potpora.

Nakon popunjavanja i zaključenja prijave kroz Sustav „e-Prijave“, potrebno je **dostaviti samo potpisani i ovjereni sažeti Prijavni obrazac izvezen iz sustava** (iz Sustava „e-Prijave“ preuzeti pdf sažetka Prijavnog obrasca te ga isprintati, potpisati i ovjeriti) elektroničkim putem (skenirano) ili u papirnatom obliku i to:

1. elektroničkim putem na e – mail adresu:

pisarnica@pszupanija.hr

Kod dostave putem elektroničke pošte potrebno je kao predmet e-maila upisati:

**„Prijava za Javni poziv za financiranje programskih sadržaja elektroničkih medija od interesa za Požeško-slavonsku županiju u 2024. godini“**

1. u papirnatom obliku osobno ili poštom na adresu:

POŽEŠKO – SLAVONSKA ŽUPANIJA

Upravni odjel za poslove župana i Županijske skupštine

Županijska 7, 34000 Požega

**„Prijava za Javni poziv za financiranje programskih sadržaja elektroničkih medija od interesa za Požeško-slavonsku županiju u 2024. godini“**

 Prijavitelj može podnijeti samo jednu Prijavu na Javni poziv za financiranje programskih sadržaja elektroničkih medija od interesa za Požeško-slavonsku županiju u 2024. godini.

**NAPOMENA:** obvezna dokumentacija učitava se kroz Sustav „e-Prijave“ u obliku skeniranih dokumenata (.pdf i .jpeg) te ih nije potrebno slati u tiskanom obliku.

 U slučaju poteškoća s registracijom, ispunjavanjem prijave i učitavanje obvezne dokumentacije u Sustav „e-Prijave“, odnosno za tehničku podršku obratiti se na pszupanija@eprijave.com.

 Prijava u kojoj ne bude dostavljena sva dokumentaciju u skladu s propisanim, smatrat će se **formalno neispravnom i neće se dalje razmatrati.**

 U slučaju sumnje u istinitost podataka Županija u svakom trenutku zadržava pravo obustave daljnje obrade Prijave i isplate sve do otklanjanja takve okolnosti.

 Županija zadržava pravo izmjene i dopune Javnog poziva, produljenje roka te ima pravo poništiti Javni poziv. Sve eventualne izmjene i dopune Javnog poziva biti će objavljene na službenoj Internet stranici Požeško-slavonske županije.

Zaprimljene prijave s pripadajućom dokumentacijom na ovaj Javni poziv se ne vraćaju.

**VI. REZULTATI JAVNOG POZIVA, PRAVO PRIGOVORA I SKLAPANJE UGOVORA**

Postupak odabira prijavitelja sukladno ovom Javnom pozivu provodi Povjerenstvo za provođenje Javnog poziva za javno prikupljanje prijava za financiranje programskih sadržaja elektroničkih medija koje imenuje Županica Požeško-slavonske županije.

Temeljem utvrđenog prijedloga povjerenstva, Županica Požeško-slavonske županije donosi zaključak o odabiru pružatelja medijskih usluga elektroničkih medija.

Rezultati Javnog poziva objavit će se na službenoj mrežnoj stranici Požeško-slavonske županije ([www.pszupanija.hr](http://www.pszupanija.hr)).

Prijavitelji programskih sadržaja imaju pravo prigovora na Zaključak o odabiru, u roku od 8 (osam) dana od dana objave Zaključka o odabiru korisnika potpora na mrežnim stranicama Požeško-slavonske županije ([www.pszpanija.hr](http://www.pszpanija.hr)).

O prigovoru odlučuje Županica Požeško-slavonske županije.

Broj i iznos dodijeljenih financijskih potpora bit će usklađen s raspoloživim proračunskim sredstvima Požeško-slavonske županije.

Nakladnici kojima se odobre financijske potpore sklopit će sa Požeško-slavonskom županijom ugovor kojim će se regulirati međusobna prava i obveze.

**VII. NAČIN OBJAVE INFORMACIJA**

Ovaj Javni poziv, propisani obrasci i dokumentacija te sve informacije i promjene vezane uz ovaj Javni poziv, kao i zaključak o odabiru, objavit će se na mrežnoj stranici Požeško-slavonske županija ([www.pszupanija.hr](http://www.pszupanija.hr)).

Potencijalni prijavitelji mogu tijekom trajanja Jvnog poziva postavljati pitanja u svrhu dobivanja dodatnih pojašnjenja i obrazloženja odredbi Javnog poziva na natjecaji@pszupanija.hr, a odgovori će se objaviti na mrežnoj stranici Požeško-slavonske županije.

ŽUPANICA

 Antonija Jozić, univ. mag. oec.